इलेक्ट्रो स्टील कर्मियों ने ली सुरक्षा की शपथ
बोकारो | इलेक्ट्रोस्टील स्टील्स लिमिटेड के फैक्ट्री प्रांगण में 46 वां राष्ट्रीय सुरक्षा दिवस धूमधाम से मनाया गया। विनीत कुमार कारखाना निरीक्षक ने मुख्य अतिथि के रूप में उपस्थित थे। कार्यक्रम की शुरूआत मुख्य अतिथि विनीत कुमार एवं कम्पनी के मुख्य परिचालन अधिकारी यूके दीक्षित ने संयुक्त रूप से सुरक्षा झंडोत्तोलन कर किया। इस मौके पर सभी अधिकारियों एवं कर्मचारियों ने सुरक्षा की शपथ ली। मुख्य अतिथि विनीत कुमार ने कहा कि सभी कर्मचारियों को अपने आप को सुरक्षा अधिकारी समझना चाहिए। फिर इसी तरह का व्यवहार करना चाहिए। उन्होंने रोको, टोको का नारा देते हुए कहा कि सभी कामगारों को असुरक्षित कार्य को होते देख रोकना तथा टोकना चाहिए। कंपनी के मुख्य परिचालन अधिकारी (सीओओ) यूके दीक्षित ने कहा की सुरक्षा पर हमारा ध्यान होना चाहिए। अन्यथा एक छोटी सी गलती बड़ी दुर्घटना का कारण बन सकती है। उन्होंने उच्च जोखिम वाले कार्यों में सुरक्षा अनुपालन पर जोर दिया।
hin_Deva hin_Deva